BG Официален вестник на Европейския съюз C 311/107

ДОКЛАД

относно годишните отчети на Европейския надзорен орган на глобалната навигационна спътникова система за финансовата 2007 година, придружен от отговорите на Надзорния орган

(2008/С 311/16)

СЪДЪРЖАНИЕ

1—5 ВЪВЕДЕНИЕ

6—9 ДЕКЛАРАЦИЯ ЗА ДОСТОВЕРНОСТ

10—18 КОНСТАТАЦИИ И ОЦЕНКИ

Таблици 1, 2, 3 и 4

Отговори на Надзорния орган

ВЪВЕДЕНИЕ

1. Надзорният орган на глобалната навигационна спътникова система (ГНСС) (наричан по-долу „Надзорният орган“) е учреден като агенция на Общността с Регламент (EО) № 1321/2004 на Съвета (1) от 12 юли 2004 година с цел да управлява обществените интереси, свързани с европейските програми на ГНСС и да действа като регулаторен орган на програма „Галилео“ в нейната фаза на разполагане и нейната оперативна фаза. В таблица 1 са обобщени целите и дейностите на Надзорния орган.

2. С Регламент (EО) № 1942/2006 на Съвета (2) от 12 декември 2006 г. се разширява мандатът на Надзорния орган с цел да обхване и дейностите от фазата на разработване (първата фаза на програма „Галилео“ (3)), която съвместното предприятие „Галилео“ не успява да финализира преди прекратяването на неговото функциониране на 31 декември 2006 г. Регламентът определя Надзорния орган като собственик на материалните и нематериалните активи, които са придобити по време на фазата на разработване. През 2007 г. съвместното предприятие „Галилео“ прехвърля 80,5 милиона евро на Надзорния орган в допълнение към 70 милиона евро, прехвърлени още в края на 2006 г.

3. Въпреки че Надзорният орган е създаден с цел извършване на мониторинг на фазата на разполагане на проекта „Галилео“ (4), която е трябвало да бъде възложена на концесионер в рамките на публично-частно партньорство, този подход е бил отхвърлен поради спор по отношение на свързаните с проекта рискове. През ноември 2007 г., след получаването на становището на Европейския парламент, Съветът решава да се откаже от варианта за концесия и да финансира изграждането (разполагането) от бюджета на ЕС. Следователно цялата структура на проекта е трябвало да бъде преработена и Комисията внася предложение за изменение на Регламент (ЕО) № 1321/2004 на 19 септември 2007 г. Това предложение не разяснява новата роля на Надзорния орган и упоменава, без никакви допълнителни подробности, споразумения за делегиране на правомощия, които да бъдат сключени между Надзорния орган и ЕЅА (5) по отношение на управлението на средствата по програмата и собствеността на неговите активи.

4. Отчетите на Надзорния орган са изготвени в края на 2007 г. именно в такава несигурна правна среда.

5. Основните данни, извлечени от финансовите отчети на Надзорния орган за финансовата 2007 година, са представени в таблици 2, 3 и 4.

ДЕКЛАРАЦИЯ ЗА ДОСТОВЕРНОСТ

6. Адресати на настоящата декларация са Европейският парламент и Съветът в съответствие с член 185, параграф 2 от Регламент (EО, Евратом) № 1605/2002 на Съвета (6). Декларацията е изготвена след проверка на финансовите отчети на Надзорния орган съгласно член 248 от Договора за създаване на Европейската общност.

7. Отчетите на Надзорния орган за финансовата година, приключила на 31 декември 2007 г., са изготвени от неговия изпълнителен директор в съответствие с член 12 от Регламент (ЕО) № 1321/2004 и изпратени на Палатата, която трябва да предостави декларация за достоверност относно тяхната надеждност и точност, както и законосъобразността и редовността на свързаните с тях операции.

8. Палатата извърши своя одит в съответствие с международните одитни стандарти и етичните кодекси на IFAC и ISSAI (7), доколкото те са приложими в контекста на Европейската общност. Одитът беше планиран и извършен с оглед получаване на достатъчна увереност по отношение на надеждността и точността на отчетите, както и на законосъобразността и редовността на свързаните с тях операции.

9. По този начин Палатата има достатъчно основание за предоставената по-долу декларация: Надеждност и точност на отчетитеПоради описаните в точки 3, 4 и 13—18 ситуации, Палатата не може да изрази становище по отношение на надеждността и точността на отчетите на Надзорния орган за финансовата година, приключила на 31 декември 2007 г.Законосъобразност и редовност на свързаните с отчетите операцииОперациите, свързани с годишните отчети на Надзорния орган за финансовата година, приключила на 31 декември 2007 г., като цяло са законосъобразни и редовни.

КОНСТАТАЦИИ И ОЦЕНКИ

10. Окончателният бюджет на Надзорния орган за 2007 г. възлиза на 436,5 милиона евро. Основните разходи са свързани с двете европейски програми за сателитна навигация — „Галилео“ и EGNOS (8). Бюджетът се финансира предимно чрез субсидии от Комисията (9), трансфери от съвместното предприятие „Галилео“ и вноски от трети страни (10). Бюджетните кредити, които на практика са предоставени на Надзорния орган (210 милиона евро) са значително по-малко от първоначално предвидените 436,5 милиона евро поради забавяния в програмата „Галилео“.

11. Дори и при намаляването на бюджета на практика с 50 %, процентът на изразходване на бюджетните кредити за поети задължения и за плащания за оперативни дейности е нисък: 63 % за поетите задължения и 51 % за плащанията.

12. Освен това се наблюдават слабости в управлението на бюджета, като например липса на ясна връзка между работната програма на Надзорния орган и неговия бюджет, неправилно обосноваване или документиране на трансфери, систематично късно осчетоводяване на нареждания за събиране на вземания (11) и непоследователно представяне на изпълнението на бюджета.

13. При фазата на валидиране в орбита на програмата „Галилео“ се създават активи, които ще бъдат интегрирани в голяма степен в инфраструктурата, въведена по време на фазата на разполагане (12). Следователно средствата, инвестирани в тази инфраструктура, не могат да бъдат считани за разходи за научни изследвания. Това е особено важно в случая, тъй като се предвижда системата „Галилео“ да оперира на търговски принцип от 2013 г. нататък (13). В края на 2007 г. процесът по прехвърляне на собствеността на активите по проекта „Галилео“ далеч не е приключил. Въпреки че са подписани споразумения между заинтересованите страни (съвместното предприятие „Галилео“, ЕЅА и Надзорния орган), до края на 2007 г. не е съставен списък на активите по проекта „Галилео“, притежавани от ЕЅА, така че Надзорният орган не е бил в състояние да отбележи тяхното съществуване в своите отчети.

14. През декември 2006 г. активите, разработени в рамките на проекта EGNOS, са прехвърлени на Надзорния орган в резултат на изменение на Регламент № 1321/2004 (14). Тези активи ще представляват неразделна част от системата „Галилео“ (резервен сигнал, необходим за официалното одобряване на „Галилео“ по отношение на безопасността на въздушния транспорт). Условията за прехвърлянето на тези активи подлежат на споразумение с първоначалните инвеститори на EGNOS. До края на 2007 г. преговорите по това споразумение все още не са приключени. Понастоящем липсва актуален инвентарен опис на активите на EGNOS, както и индикация на тяхната стойност в отчетите на Надзорния орган.

15. Съгласно декларацията по програма „Галилеосат“ (15), разходите във фазата на валидиране в орбита следва да се поделят поравно между ЕЅА и Европейския съюз. В края на 2007 г. вноската от Съюза надвишава собствения принос на ЕЅА с около 114 милиона евро. Това предварително финансиране е следвало да бъде отбелязано в отчетите на Надзорния орган.

16. В съответствие с регламента за неговото създаване, Надзорният орган е получил активите на съвместното предприятие „Галилео“. В тях се съдържат и неуредените предварителни финансирания, изплатени на ЕЅА. В своите отчети за 2007 г. Надзорният орган е включил само паричните активи на съвместното предприятие „Галилео“, които са останали в края на 2006 г. и които са му били прехвърлени през 2006 и 2007 г. (съответно 70,1 и 80,4 милиона евро). Макар че ЕЅА е получила сума на стойност 558 милиона евро за фазата на валидиране в орбита, само 53,7 милиона евро, изплатени през 2007 г. от Надзорния орган, са осчетоводени като предварително финансиране. Надзорният орган не е проверил предишните предварителни финансирания, изплатени от съвместното предприятие „Галилео“, за да определи кои суми следва да продължат да фигурират като активи в счетоводния баланс. Следователно съществува голяма несигурност по отношение на реалната стойност на неуредените предварителни финансирания в активите на Надзорния орган (16) в края на 2007 г.

17. През 2006 и 2007 г. 150,5 милиона евро са прехвърлени на няколко транша от съвместното предприятие „Галилео“ на Надзорния орган, който е вписал 121,2 милиона евро от тези парични трансфери като получено предварително финансиране в краткосрочните задължения (пасивите в счетоводния баланс) и 29,3 милиона евро като приходи. По-голямата част от тези средства представляват остатъка от капитала на съвместното предприятие „Галилео“, записан в онзи период от Комисията и ЕЅА. Това осчетоводяване води до следните въпроси: а) тъй като липсва конкретен график за изразходването на средствата, получени от Надзорния орган, не е ясно дали задълженията следва да се считат за краткосрочни; б) макар че става дума за извънреден трансфер на нетни активи, пренесени от съвместното предприятие „Галилео“, сумата от 29,3 милиона евро е вписана като „собствени ресурси“. Това е единствената причина за наличието на голям излишък за годината (27,1 милиона евро). За да бъдат представени правилно операциите за годината, тази сума не би следвало отново да бъде вписана в графата на стопанския резултат за годината, тъй като представлява приходи от предходни години. Вместо това тя би трябвало да се разглежда като обикновен трансфер на капитал. Действителният стопански резултат е трябвало да бъде дефицит от 2,3 милиона евро. С оглед подобряването на качеството на своето финансово управление, Надзорният орган следва да установи ясни правила за вписване на приходите по счетоводната система на базата на текущо начисляване.

18. Съвместното предприятие „Галилео“ е получило 15 милиона евро от трети страни (17). Статусът на тези суми е неясен и те не са специално отбелязани в отчетите на Надзорния орган за 2007 г.

Настоящият доклад беше приет от Сметната палата в Люксембург на заседанието ѝ от 24 и 25 септември 2008 г. За Сметната палата Vítor Manuel da SILVA CALDEIRA Председател

(1) ОВ L 246, 20.7.2004 г., стр. 1.

(2) ОВ L 367, 22.12.2006 г., стр. 18.

(3) Програма „Галилео“ е разделена на три фази: разработване и валидиране (2001—2008 г.); разполагане (2009—2012 г.) и търговско опериране (от 2013 г. нататък).

(4) 30 сателита, които следва да бъдат пуснати в орбита, и съответните наземни станции.

(5) Европейска космическа агенция.

(6) ОВ L 248, 16.9.2002 г., стр. 1.

(7) Международна федерация на счетоводителите (IFAC) и Международни стандарти на Върховните одитни институции (ISSAI).

(8) Европейска геостационарна служба за навигационно покритие.

(9) Оперативна субсидия от 7,6 милиона евро и оперативни фондове в размер на 194,5 милиона евро.

(10) MATIMOP — Израелски индустриален център за научни изследвания и развитие (Israeli Industry Centre for Research and Development), Национален център за дистанционно наблюдение на Китайската народна република (National Remote Sensing Centre of China, NRSCC) и Белгия.

(11) Нареждания за събиране на вземания се установяват след получаване на съответните средства и след това се осчетоводяват, често със закъснения.

(12) Наземни станции, протоколи за предаване на сигнали и дори сателити (материални и нематериални активи).

(13) Съгласно плана сигналът на EGNOS би трябвало да се комерсиализира преди системата „Галилео“ да бъде пусната в действие.

(14) Това се повтаря и в член 3 от споразумението между Европейския надзорен орган на ГНСС и Европейската космическа агенция относно интегрирането на EGNOS в „Галилео“ (16 май 2007 г.). Общите разходи по програма EGNOS възлизат на около 660 милиона евро.

(15) Декларацията по програма „Галилеосат“ е проект на генерален план, създаден от ЕЅА, в който са посочени общите технически и финансови параметри.

(16) Този въпрос е допълнително усложнен от факта, че ЕЅА от своя страна също предоставя предварително финансиране на своите индустриални партньори, като Надзорният орган няма информация за размера на това финансиране.

(17) MATIMOP, NRSCC и Белгия (5 милиона евро от всяка страна).

Таблица 1 Европейски надзорен орган на ГНСС (Брюксел) Области на компетентност на Общността, произтичащи от Договора Компетенции на Надзорния орган, определени с Регламент (ЕО) № 1321/2004 на Съвета и изменени с Регламент (ЕО) № 1942/2006 на Съвета Управление Ресурси, предоставени на Надзорния орган през 2007 г. (данни за 2006 г.) Продукти и услуги, предоставени през 2007 г. Конкурентност за растеж и трудова заетост Цели — Да управлява обществените интереси, свързани с европейските програми за ГНСС. — Да бъде регулаторен орган на европейските програми за ГНСС. Задачи — Да сключи договор за концесия с частния концесионер, отговарящ за изпълнението и управлението, разполагането и оперативните фази на програма „Галилео“. — Да гарантира, че концесионерът спазва договора за концесия, както и приложените към него спецификации. — Да обезпечи непрекъснатостта на услугите в случай на нарушение от страна на концесионера. — Да управлява финансовите средства, отпуснати за европейските програми за ГНСС. — Да поеме управлението на споразумението с икономическия оператор, натоварен с работата по EGNOS. — Да представи рамка на възможностите за бъдеща политика по отношение на EGNOS. — Да координира действията на държавите-членки по отношение на честотите, необходими за обезпечаване на работата на системата. — Да подпомага Комисията в изготвянето на предложения за европейските програми за ГНСС. — Да модернизира и разработва нови поколения на системата. — Да изпълнява възложените му от Комисията задачи по изпълнението на бюджета. — Да обезпечава надлежното сертифициране на компонентите на системата. — Да управлява всички аспекти, свързани с безопасността и сигурността на системата. — Да поеме завършването на фазата на разработване на програма „Галилео“. — Да проведе всякакви изследвания от полза за европейските програми за ГНСС. 1 Административен съвет Състав — един представител от всяка държава-членка; — един представител на Комисията. Задачи — назначава директор; — приема годишната работна програма; — приема бюджета; — приема годишния доклад за дейностите и бъдещите планове на Надзорния орган. 2 Изпълнителен директор Назначава се от административния съвет. 3 Научно-технически комитет Състои се от признати експерти от държавите-членки и Комисията. 4 Комитет за безопасност и сигурност на системата Състои се от един представител от всяка държава-членка и един представител на Комисията. 5 Външен одит Европейска сметна палата. 6 Орган за освобождаване от отговорност във връзка с изпълнението на бюджета Европейският парламент по препоръка на Съвета. Окончателен бюджет 210,0 млн. евро (7,0), от които субсидия от Общността 4 % (100 %) Брой на служителите към 31 декември 2007 г. 46 (39) позиции в щатното разписание, от които заети: 39 (18), +10 (5) други служители (договорно наети служители, командировани местни експерти и временно заместващи служители) Брой на служителите: 49 (23), които изпълняват следните задачи: — оперативни: 30 (9) — административни: 11 (9) — смесени: 8 (5) Система „Галилео“: — Оказана подкрепа на Комисията по отношение на алтернативите на „Галилео“ след приключването на преговорите по договора за концесия, както и по отношение на подготовката на фазата на разполагане „постигане на пълна оперативна способност“. — Подновяване на комитета, отговарящ за контрола на промените в документа с изискванията за мисията. — Въвеждане на инструмент за мониторинг и анализ на изпълнението на системата „Галилео“. — Принос към оперативни и работни групи по отношение на честотите. — Разработване на изисквания и план за сертифициране за Комитета за сертифициране на „Галилео“. — Изготвяне на проект за стандарти на „Галилео“ в авиационния и морския сектор. Европейска геостационарна служба за навигационно покритие (EGNOS): — Структуриране на оперативната фаза на EGNOS чрез договаряне на основата за рамковото споразумение за EGNOS между Надзорния орган, Комисията, ЕКА и оперативната и инфраструктурна група на Egnos. — Подкрепа на Комисията във връзка с генералния план на EGNOS. — Актуализиране на досието за безопасността на системата EGNOS (издаване на плана за сертифициране на EGNOS и нови версии на досиетата за безопасността по отношение на разработката и операциите). — Преработване на документа с изискванията на мисията на EGNOS. — Мониторинг на правилното провеждане на операциите на EGNOS. — Изготвяне на кратко представяне на дейността за договора с бъдещия доставчик на услуги за EGNOS. Сигурност на системата: — Създаване на Комитета за безопасност и сигурност на системата и участие в Съвета за сигурност на „Галилео“. — Техническо управление на определението на изискванията, специфични за сигурността на системата „Галилео“. — Изготвяне, одобряване и прилагане на документи по отношение на сигурността на EGNOS. — Дефиниране на Центъра за мониторинг на сигурността на „Галилео“. Развитие на пазара: — Разработване на инструменти за развитие на пазара. — Подкрепа на навлизането на пазара на EGNOS. Изследвания и развитие: — Ръководство на 61 проекта в рамките на Шеста рамкова програма за изследвания, прехвърлени от съвместното предприятие „Галилео“. — Изготвяне и обявяване на първа покана за предложения за проекти за изследвания и развитие на ГНСС в рамките на Седма рамкова програма за изследвания и технологии. — Въвеждане на онлайн инструмент за управление и разпространение на знания. Източник: Информация, предоставена от Надзорния орган.

Таблица 2 Европейски надзорен орган на ГНСС (Брюксел) — изпълнение на бюджета за финансовата 2007 година (1000 евро) Приходи Разходи Произход на приходите Приходи, вписани в окончателния бюджет за финансовата година Получени приходи Разпределение на разходите Окончателни бюджетни кредити за финансовата година Бюджетни кредити, пренесени от предходната финансова година вписани налични поети задължения изплатени пренесени анулирани вписани поети задължения изплатени анулирани Субсидия от Общността 7 599 7 599 Дял I Персонал (НДБК) 4 437 4 437 4 050 3 996 54 387 398 0 164 234 Дял II Администрация (НДБК) 1 364 1 364 1 322 526 796 42 878 0 648 230 Оперативни фондове от Комисията (R0) 194 500 24 950 Дял III Оперативни дейности (ДБК) Трансфери от съвместното предприятие „Галилео“ (R0) 234 368 150 487 — БКПЗ 1 798 1 798 1 653 0 0 145 198 198 0 0 — БКП 1 798 1 798 0 1 042 0 756 0 0 0 0 Други приходи 0 396 Целеви приходи — БКПЗ 428 868 202 436 128 176 0 113 475 0 0 0 0 0 — БКП 428 868 175 436 0 88 961 86 475 0 0 0 0 0 Общо 436 467 183 432 Общо БКПЗ 436 467 210 035 135 201 0 114 325 574 1 474 198 812 464 Общо БКП 436 467 183 035 0 94 525 87 325 1 185 1 276 0 812 464 НДБК : Недиференцирани бюджетни кредити (бюджетните кредити за поети задължения се равняват на бюджетните кредити за плащания). ДБК : Диференцирани бюджетни кредити (бюджетните кредити за поети задължения могат да са различни от бюджетните кредити за плащания). БКПЗ : Бюджетни кредити за поети задължения в контекста на диференцираните бюджетни кредити. БКП : Бюджетни кредити за плащания в контекста на диференцираните бюджетни кредити. Разликата от 226,4 милиона евро между „вписани“ и „налични“ бюджетни кредити за поети задължения идва от 50 милиона евро за фазата „валидиране в орбита“, която е трябвало да бъде финансирана чрез безвъзмездна помощ от TEN-T, 100 милиона евро за фазата на разполагане на „Галилео“, 11,3 милиона евро от Matimop и 65 милиона евро от NRSCC. Тези суми не са били предоставени през 2007 г. поради закъсненията в програмата „Галилео“. Разликата от 253,4 милиона евро между „вписани“ и „налични“ бюджетни кредити за поети задължения идва от 50 милиона евро за фазата „валидиране в орбита“, която е трябвало да бъде финансирана чрез безвъзмездна помощ от TEN-T, 100 милиона евро за фазата на разполагане на „Галилео“, 11,3 милиона евро от Matimop, 65 милиона евро от NRSCC, баланс от 2 милиона евро по Шестата рамкова програма за изследвания, баланс от 20 милиона евро по Седмата рамкова програма за изследвания и баланс от 5 милиона евро безвъзмездни средства за EGNOS. Тези суми не са били предоставени през 2007 г. поради закъсненията в програмата „Галилео“. Източник: Данни, предоставени от Надзорния орган. В настоящата таблица са обобщени данните, предоставени от Надзорния орган в годишните му отчети. Събраните приходи и плащанията са изчислени на база движение на паричните средства.

Таблица 3 Европейски надзорен орган на ГНСС (Брюксел) — отчет за стопанския резултат за финансовите години 2007 и 2006 (1000 евро) 2007 г. 2006 г. Оперативни приходи Собствени ресурси 31 746 0 Субсидии от Общността 51 360 1 981 Други приходи 44 60 Общо (a) 83 150 2 041 Оперативни разходи Разходи за персонал 3 740 564 Разходи по дълготрайните активи 77 4 Други административни разходи 2 028 595 Оперативни разходи 50 872 53 Общо (б) 56 717 1 216 Излишък/(дефицит) от оперативни дейности (в = a – б) 26 433 825 Приходи от финансови операции (д) 643 0 Разходи по финансови операции (е) 0 0 Излишък /(дефицит) от неоперативни дейности (ж = д – е) 643 0 Стопански резултати за годината (з = в + ж) 27 076 825 Източник: Данни, предоставени от Надзорния орган. В настоящата таблица са обобщени данните, предоставени от Надзорния орган в годишните му отчети. Тези отчети са изготвени на база текущо начисляване.

Таблица 4 Европейски надзорен орган на ГНСС (Брюксел) — счетоводен баланс към 31 декември 2007 и 2006 г. (1000 евро) 2007 г. 2006 г. Нетекущи активи Нематериални дълготрайни активи 111 0 Материални дълготрайни активи 228 65 Текущи активи Краткосрочно предварително финансиране 28 0 Краткосрочни вземания 68 931 59 Парични средства и парични еквиваленти 91 942 76 485 Общо активи 161 240 76 609 Текущи пасиви Провизии за рискове и разходи 68 29 Краткосрочни задължения 133 271 75 755 Общо пасиви 133 339 75 784 Нетни активи 27 901 825 Резерв Натрупан излишък/дефицит 825 0 Стопански резултат за годината 27 076 825 Нетен капитал 27 901 825 Източник: Данни, предоставени от Надзорния орган. В настоящата таблица са обобщени данните, предоставени от Надзорния орган в годишните му отчети. Тези отчети са изготвени на база текущо начисляване.